b'\n_START_ARTICLE_\nOwen Pallett\n_START_SECTION_\nBiografi\n_START_PARAGRAPH_\nPallets far er en kirkeorganist, som gav ham en bakgrunn innen klassisk musikk. Fra han var barn l\xc3\xa6rte han \xc3\xa5 spille klassisk fiolin, og komponerte sitt f\xc3\xb8rste stykke i en alder av 13. Noen nevneverdig komposisjoner inkluderer noe av musikken til spillet Traffic Department 2192, til filmer, og han komponerte ogs\xc3\xa5 to operaer da han gikk p\xc3\xa5 universiteter. Utenom indiemusikken, har han bidratt til Bang on a Can, Vancouver CBC Orchestra og Fine Young Classicals._NEWLINE_Han mener selv musikken hans er preget av hans seksuelle orientering. Han har sagt (fritt oversatt): \xc2\xabOm musikken jeg skriver er \xc2\xabhomsete\xc2\xbb, s\xc3\xa5 kommer antageligvis det av at jeg er homofil, men det betyr ikke at jeg lager musikk om seksualiteten spesielt.\xc2\xbb_NEWLINE_Pallet mottok en "\xc3\xa6resbachelor" for komposisjonen fra universitetet i Toronto i 2002._NEWLINE_Patrick Borjall, Pallets kj\xc3\xa6reste startet som hans manager i 2006, og grunnla managerselskapet "Boyfriend Management".\n_START_SECTION_\nMusikk\n_START_PARAGRAPH_\n12. februar 2005 ble debutalbumet Has a Good Home sluppet av the Blocks Recording club (noen ganger kalt \'BlocksBlocksBlocks\') en Toronto-basert label, hvor han er et grunnleggende medlem. Adventure.exe fra albumet ble brukt i en serie av reklamer i 2006, av Orange i Storbritannia Pallet mente ikke \xc3\xa5 selge sangen til dette form\xc3\xa5let, men bruken ble autorisert grunnet en kommunikasjonsfeil med selskapet Tomlab. Alt Pallett tjente fra dette ble donert til Leger uten grenser_NEWLINE_Pallet sitt andre album, He Poos Clouds ble sluppet juni 2006, men videoen for, regissert av Jesse Ewles, ble utgitt 1. mars 2006. Albumet best\xc3\xa5r av kun stringkvartettarrangementer. \xc3\x85tte av de ti sangene handler om de ulike typene magi, beskrevet i rollespillet Dungeons & Dragons. Det var dette albumet som vant ham Polaris Music Prize. Pallett var ukomfortabel med \xc3\xa5 vinne en pris, sponset av ett mobiltelefonselskap, s\xc3\xa5 han gav pengene til band han likte som trengte \xc3\xb8konomisk st\xc3\xb8tte._NEWLINE_Hans tidligere prosjekter inkluderer et tredelt Torontobasert band, Les Mounches, n\xc3\xa5 oppl\xc3\xb8st. Han var en gang fiolinist for ett annet Torontoband som het Picastro, og spilte en kort periode keyboard i SS Cardiacs (med Leon Taheny, Jessie Stein and Michael Small i 2005). Pallett har ogs\xc3\xa5 spilt inn og turnert med Jim Guthrie, The Luyas, The Hidden Cameras, Royal City, The Vinyl Cafe, Gentleman Reg, og Arcade Fire.), sangen "This is the dream of Win & Regine" er inspirert av den siste gruppen Win Butler og R\xc3\xa9gine Chassagne, og er en sp\xc3\xb8k p\xc3\xa5 en sang av Dntel kallt, "(This Is) The Dream of Evan and Chan."_NEWLINE_11. november 2006 annonserte Pallet p\xc3\xa5 et fanforum ett nytt album dengang kalt Heartland som skulle bli utgitt fra midt til sent i 2007, men senere, 9. juli 2007, p\xc3\xa5 CBC Radio One programmet Q sa han at det ikke ville bli utgiyy tidligere enn midten av 2008. I det samme intervjuet kunne han avklare at albumet skal hete Heartland, og at det skal handle om "Ingentinghet"_NEWLINE_Pallet har blitt hyllet for sine konserter, hvor han spiller fiolin inn i en looppedal, en teknikk tidligere brukt av musikere som Andrew Bird og KT Tunstall. Pallett bruker Max/MSP for \xc3\xa5 lage en multi-lydspors loop som sender fiolinsignalet til forsterkere rundt om p\xc3\xa5 scenen._NEWLINE_Pallet har deltatt i remixer for band som Stars ("Your Ex-Lover Is Dead," for "Redux" albumet Do You Trust Your Friends), Grizzly Bear og Bloc Party. Han skrev ogs\xc3\xa5 strengarrangementer for det kanadiske bandet "Immaculate Machine" p\xc3\xa5 deres album fra 2007, Fables, og Fucked up, p\xc3\xa5 deres album fra 2006 Hidden world. Han skrev ogs\xc3\xa5 strengarrangementer for Beirut album The Flying Club Cup hvor han ogs\xc3\xa5 hadde gjestevokal p\xc3\xa5 noen sanger. I den siste tiden har han ogs\xc3\xa5 bidratt med det orkesterielle for solodebutten til Arctic Monkeys sin frontmann Alex Turner (sammen med Miles Kane, som The Last Shadow Puppets), med tittelen "The Age of the Understatement". Pallet har ogs\xc3\xa5 v\xc3\xa6rt dirigent for the London Metropolitan Orchestra da han skulle spille inn dette prosjektet._NEWLINE_I 2007 ble sangen "This Is The Dream Of Win & Regine" brukt i en reklame for Wiener Stadtwerke, uten at Pallet hadde gitt dem lov. I stedet for s\xc3\xb8ksm\xc3\xa5l, kontaktet Pallet og hans agent Susanne Herrndorff selskapet, for at de skulle sponse en musikkfestival for dem. Resultatet ble en festival kalt Maximum Black Festival, hvor noen av artistene var Final Fantasy(Owen Pallett), The Dirty Projectors, Deerhoof, Frog Eyes, Max Tundra, Six Organs Of Admittance m.m. De spilte i Wien, Berlin og London. I september 2007 gjorde de ett take-away show med akustisk musikk, foreviget av Vincent Moon._NEWLINE_I oktober 2007 slapp Final Fantasy en 7" vinyl p\xc3\xa5 Tomlab sin "Alphabet Single series" (The letter "X"). To av sangene p\xc3\xa5 "X" var spilt inn i Montreal, med Zach Condon fra bandet Beirut. F\xc3\xb8r albumet He Poos Clouds. Sangene "Hey Dad" og "What do you think will happen next?" blir begge spilt regelmessig p\xc3\xa5 konserter. Sangen "Hey Dad" inneholder blant annet en lite melodi l\xc3\xa5nt fra nintendospillet "Super Mario Bros. 3". N\xc3\xa6rmere bestemt musikken fra "Coin Heaven" (bonus/gjemt niv\xc3\xa5). Sangen er ganske lik i melodi, tekst, tone og melodi som en annen av Pallett sine sanger \xe2\x80\x93 "\xe2\x86\x92"._NEWLINE_I mars 2008, under aliaset Final Fantasy spilte han sammen med Grizzly Bear\'s Ed Droste p\xc3\xa5 en cover av Bj\xc3\xb6rks \'Possibly Maybe\' som en del av Stereogums hylles til Bj\xc3\xb6rks album, \'Post\'._NEWLINE_I juni 2009 p\xc3\xa5 Luminato, Torontos \xc3\xa5rlige festival for kunst og kreativitet, gav Pallet del av konsertlydsporet til utend\xc3\xb8rsvisningen (p\xc3\xa5 Yonge-Dundas Square) av den tyske stumskrekkfilmen Uhyggelige fortellinger (Unheimliche Geschichten) sammen med det kanadiske instrumentalbandet Do Make Say Think og electronicamusikeren Robert Lippok fra Berlin, Tyskland.'